**VÝBEROVÉ KONANIE NA FUNKCIU HLAVNÝ KONTROLÓR OBCE**

**OBEC RIEČKA**

1. vyhlasuje v zmysle §18a ods. 2 zákona č. 369/1990 zb. o obecnom zriadení v platnom znení **deň konania voľby hlavného kontrolóra na deň: 17.10.2019** na zasadnutí Obecného zastupiteľstva v Riečke.

2. Určuje ***pracovný úväzok hlavného kontrolóra*** obce Riečka v rozsahu **0,08%.**

3. Určuje začiatok funkčného obdobia hlavného kontrolóra obce Riečka na deň **1.11.2019 ,** ktorý je určený ako deň nástupu do práce.

4. Ustanovuje podmienky voľby hlavného kontrolóra:

•4.1. Kvalifikačné predpoklady – ukončené minimálne úplné stredné vzdelanie

•4.2. **Náležitosti prihlášky**

- meno, priezvisko, titul, dátum narodenia, trvalé bydlisko, kontaktný údaj

- údaj o najvyššom dosiahnutom vzdelaní doložený úradne overenou fotokópiou príslušného dokladu o dosiahnutom vzdelaní

- profesijný životopis s prehľadom doterajšej praxe a uvedením pracovnej pozície

- znalosť základných noriem samosprávy, 5 rokov praxe v oblasti ekonomiky a účtovníctva

- výpis z registra trestov nie starší ako 3 mesiace

- súhlas so zverejnením osobných údajov na účely vykonania voľby v obecnom zastupiteľstve podľa zákona č. 122/2013 Z.z. o ochrane osobných údajov

•4.3. **Termín a spôsob odovzdania prihlášky**

Termín ukončenia podávania prihlášok: **2.10. 2019 do 18:00 hod.**

Miesto a spôsob odovzdávania prihlášok: písomnú prihlášku spolu s požadovanými dokladmi

kandidát musí zaslať poštou alebo odovzdať osobne na adresu: **Obec Riečka, Hlavná 125/2, 974 01 Riečka**  s označením ***„Voľba hlavného kontrolóra, neotvárať!“***

•4.4. **Proces voľby hlavného kontrolóra**

Procesu voľby hlavného kontrolóra bude predchádzať prezentácia jednotlivých kandidátov.

Kandidáti sa budú prezentovať v poradí, v akom boli doručené ich prihlášky na obecný úrad,

pričom každý kandidát má právo na vystúpenie v obecnom zastupiteľstve v deň konania voľby v časovom rozsahu max. 5 min.

***Pozn.:*** Voľba hlavného kontrolóra prebehne tajným hlasovaním v zmysle §18a, odst. 3 zák. č. 369/1990 Zb. o obecnom zriadení .

Zverejnené na :

* Vývesnej tabuli obce dňa
* Webovej stránke obce : www.riecka.sk

Ing. Marián Spišiak

starosta obce